16.04.2024

**Comunicat de presă**

**Campania națională pentru verificarea modului în care sunt respectate prevederile legale privind încheierea și executarea contractelor individuale de muncă, precum și prevederile legale privind cerințele minime de securitate și sănătate în muncă de către angajatorii care desfășoară activități din domeniul fabricarea produselor de brutărie și a produselor făinoase**

În perioada 09 - 12 aprilie 2024 Inspecția Muncii, prin inspectoratele teritoriale de muncă a desfășurat Campania națională pentru verificarea modului în care sunt respectate prevederile legale privind încheierea și executarea contractelor individuale de muncă, precum și prevederile legale privind cerințele minime de securitate și sănătate în muncă de către angajatorii care desfășoară activități din domeniul: "fabricarea produselor de brutărie și a produselor făinoase" - cod CAEN 107 (1071, 1072 și 1073).

Rezultatele acestei campanii **la nivelul județului Galați** sunt următoarele:

1. În domeniul ***relații de muncă***:

În urma celor 21 de controale efectuate inspectorii de muncă au aplicat un număr de 6 sancțiuni contravenționale din care 4 avertismente și 2 amenzi în valoare totală de 3.000 lei și au dispus 17 măsuri de remediere a neconformităților constatate.

Cele mai frecvente deficiențe constatate în domeniul relațiilor de muncă au fost:

* angajatorul nu respecta prevederile art.119 din Legea nr.53/2003R, respectiv obligația de a ține la locul de muncă definit potrivit art. 16^1 din același act normativ, evidența orelor de muncă
* angajatorul nu a evidențiat în contractul individual de muncă cu timp parțial repartizarea programului de lucru.
1. În domeniul ***securității și sănătății în muncă***:

În urma celor 14 de controale efectuate inspectorii de muncă au aplicat un număr de 19 sancțiuni contravenționale din care 15 avertismente și 4 amenzi în valoare totală de 19.000 lei și au dispus 19 măsuri de remediere a neconformităților constatate.

Cele mai frecvente deficiențe constatate în domeniul securității și sănătății în muncă au fost:

* organizarea necorespunzătoare a activității de prevenire și protecție
* măsuri necorespunzătoare pentru acordarea primului ajutor, stingerea incendiilor și evacuarea lucrătorilor,
* căi de acces și de circulație nemarcate corespunzător
* nu a fost asigurat tuturor lucrătorilor echipamentul individual de protecție;
* neasigurarea reviziilor și reparațiilor la echipamentele de muncă.

**Inspector Șef**

**Bogdan - Marius TRANDAFIR**

**Compartiment Comunicare și Relații cu Publicul**

**Carmen Păunica Corodeanu - inspector**